**J E G Y Z Ő K Ö N Y V**

**Készült:** 2019. július 25.-án 17 óra 20 perckor megtartott lakossági fórumról

**Helye:** Nemesgörzsönyi Közös Önkormányzati Hivatal Magyargencsi Kirendeltsége

**Jelen vannak:**

Boros Tamás Polgármester

Vida Gábor alpolgármester

Dr. Thoma Elek

Süle Tamás

képviselők

**Jegyzőkönyvvezető :** Novák Edit aljegyző

**Érdeklődő:** -fő

Boros Tamás Polgármester: Köszönti a megjelenteket, tájékoztatást nyújt a Településkép rendelet módosításáról, véleményezéséről. Elmondja, hogy a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 29./A §-nak, valamint Magyargencs község Önkormányzat képviselő-testületének a településfejlesztési, a településrendezési, és a településképi partnerségi egyeztetési szabályzatról szóló, 9/2017. (IX.10.) önkormányzati rendeletben meghatározottaknak megfelelően Magyargenc Község Önkormányzata elkészíttette a Településképi Arculati Kézikönyvét és elfogadta településképi rendelet 2017. december 29 napján.

A településképi rendelet felülvizsgálatát a Veszprém Megyei Kormányhivatal elvégezte, melynek kapcsán törvényességi felhívással élt.

A kért módosításoknak megfelelően elkészítésre került a rendelet módosítása.

A 2016. évi LXXIV. törvényben előírt, és 314/2012. (XI.8.) Korm. rendeletben szabályozott rendelet véleményezése a partnerségi egyeztetés helyi szabályairól szóló, 8/2017. (IX.30.) önkormányzati rendeletnek megfelelően a nyilvánosság biztosításával és széleskörű társadalmi bevonással történik, amelynek keretében a tervezetek ismertetése céljából lakossági fórum kerül megrendezésre.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy érdeklődő hiányában kérdés sem merül fel.

Megállapítja, hogy a lakossági fórumon megtárgyalandó további napirend nincs, kérdés, bejelentés hiányában a 2019. július 25-i lakossági fórumot 17 óra 35 perckor berekeszti.

K.m.f.

**Boros Tamás Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**